CELEX: 62008CN0439
Language: et
Date: 2008-10-06 00:00:00
Title: Kohtuasi C-439/08: Eelotsusetaotlus, mille esitas Hof van Beroep te Brussel (Belgia) 6. oktoobril 2008 — VZW Vlaamse Federatie van Verenigingen van Brood- en Banketbakkers, Ijsbereiders en Chocoladebewerkers ( VEBIC ), teised menetlusosalised: Raad voor de Mededinging ja Minister van Economie

6.12.2008   
            
            
               ET
            
            
               Euroopa Liidu Teataja
            
            
               C 313/19
            
         Eelotsusetaotlus, mille esitas Hof van Beroep te Brussel (Belgia) 6. oktoobril 2008 — VZW Vlaamse Federatie van Verenigingen van Brood- en Banketbakkers, Ijsbereiders en Chocoladebewerkers („VEBIC”), teised menetlusosalised: Raad voor de Mededinging ja Minister van Economie
   (Kohtuasi C-439/08)
   (2008/C 313/28)
   Kohtumenetluse keel: hollandi
   Eelotsusetaotluse esitanud kohus
   Hof van Beroep (apellatsioonikohus) te Brussel (Belgia)
   Põhikohtuasja pooled
   
      Kaebuse esitaja: VZW Vlaamse Federatie van Verenigingen van Brood- en Banketbakkers, Ijsbereiders en Chocoladebewerkers („VEBIC”)
   
      Teised menetlusosalised: Raad voor de Mededinging, Minister van Economie
   Eelotsuse küsimused
   
               1.
            
            
               Kas [nõukogu 16. detsembri 2002. aasta määruse (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (1) sätteid, eelkõige selle artiklit 2, artikli 15 lõiget 3 ja artikli 35 lõiget 1] […] tuleb tõlgendada nii, et liikmesriigi konkurentsiasutused võivad nende kohaselt esitada kirjalikke selgitusi põhjenduste kohta, mida esitatakse nende otsuse peale esitatud kaebuse menetluses, ning esitada ise õiguslikke ja faktilisi põhjendusi ja kas nimetatud normides antud pädevust saab liikmesriigi poolt ära võtta?
            
         
               2.
            
            
               Kas nimetatud õigusnorme tuleb tõlgendada nii, et ühenduse konkurentsireeglite toimivaks kohaldamiseks üldise huvi kaitseks on pädevatel konkurentsiasutustel pädevus ja kohustus osaleda tema otsuste peale esitatud kaebuste menetlemisel, esitades oma seisukoha õiguslike ning faktiliste põhjenduste kaudu?
            
         
               3.
            
            
               Kui esimesele ja teisele küsimusele vastatakse jaatavalt, siis kas nimetatud õigusnorme tuleb tõlgendada nii, et juhul, kui konkurentsiasutuse osalemise kohta edasikaebemenetluses puuduvad siseriiklikud sätted ning pädevad oleksid mitu erinevat haldusasutust, osaleb tema otsuse peale esitatud kaebuse menetlemisel asutus, milline on pädev määruse artiklis 5 nimetatud otsuste tegemiseks?
            
         
               4.
            
            
               Kui küsimustele tuleb vastata teisiti, kui konkurentsiasutus tegutseb siseriiklike õigusnormide järgi kohtuna ja/või lõplik otsus tehakse pärast uuringut, mille viib läbi selle kohtu juurde kuuluv institutsioon, mille ülesandeks on ära näidata puudused ning teha ettepanek otsuse tegemiseks?
            
         
      (1)  EÜT L 1, lk 1; ELT eriväljaanne 08/02, lk 205.